C 160/38
EL
Επίσημη Εφημερίδα της Ευρωπαϊκής Ένωσης
5.5.2023
7.
Τα μέρη συμφωνούν ότι, σε περίπτωση που το Δημόσιο Ταμείο καταγγείλει τη σύμβαση, δεν επιστρέφεται το τέλος που καταβάλλεται για τα δικαιώματα επικαρπίας εξορυκτικής εκμετάλλευσης που αναφέρονται στο άρθρο 7 παράγραφος 1. 8.
Το Δημόσιο Ταμείο διατηρεί το δικαίωμα να απαιτήσει αποζημίωση πέραν του ποσού των συμβατικών κυρώσεων κατά τους γενικούς όρους, εάν το ποσό της ζημίας που υπέστη το Δημόσιο Ταμείο υπερβαίνει τις συμβατικές ποινές. § 11 1.
Τα μέρη έχουν παράσχει τα ακόλουθα στοιχεία επικοινωνίας για κάθε αλληλογραφία: 1) Δημόσιο Ταμείο: Ministerstwo Klimatu i Środowiska, ul. Wawelska 52/54, 00-922 Warszawa, 2) Κάτοχος των δικαιωμάτων επικαρπίας της εξορυκτικής εκμετάλλευσης: ...................................................(διεύθυνση).
2. Τα μέρη υποχρεούνται να κοινοποιούν εγγράφως και χωρίς καθυστέρηση το ένα στο άλλο τυχόν αλλαγές στα στοιχεία επικοινωνίας που αναφέρονται στην παράγραφο 1.
Για τέτοιου είδους αλλαγές δεν απαιτείται η προσθήκη παραρτήματος στη σύμβαση.
Η αλληλογραφία που αποστέλλεται στην πλέον πρόσφατη διεύθυνση επικοινωνίας που έχουν παράσχει τα μέρη λογίζεται ως επιδοθείσα.
3. Αμφότερα τα μέρη επιδίδουν αλληλογραφία στο έτερο μέρος αυτοπροσώπως, με υπηρεσία ταχυμεταφοράς ή με συστημένη επιστολή, χρησιμοποιώντας τα πλέον πρόσφατα στοιχεία επικοινωνίας που έχει παράσχει το έτερο μέρος. 4.
Οι συστημένες επιστολές που αποστέλλονται στην πλέον πρόσφατα παρασχεθείσα διεύθυνση μέρους και οι οποίες επιστρέφονται από την ταχυδρομική υπηρεσία ή από την υπηρεσία ταχυμεταφορών λόγω μη έγκαιρης παραλαβής τους από τον παραλήπτη θα λογίζονται ως επιδοθείσες 14 ημέρες μετά την πρώτη απόπειρα επίδοσης. § 12 1.
Τα μέρη δεν ευθύνονται για μη συμμόρφωση με τις υποχρεώσεις που απορρέουν από τη σύμβαση για λόγους ανωτέρας βίας αν μπορεί να αποδειχτεί ότι αιτία της μη συμμόρφωσης με τις υποχρεώσεις ήταν ζημία που προκλήθηκε για λόγους ανωτέρας βίας.
Ως «ανωτέρα βία» νοείται εξωτερικό γεγονός που δεν μπορούσε να έχει προβλεφθεί ή να αποτραπεί από τα μέρη και το οποίο καθιστά αδύνατη την εκτέλεση της σύμβασης εν όλω ή εν μέρει, για πάντα ή για συγκεκριμένο χρονικό διάστημα, το οποίο ένα μέρος δεν θα μπορούσε να αντιμετωπίσει επιδεικνύοντας τη δέουσα επιμέλεια και το οποίο δεν προέκυψε από λάθη ή αμέλεια από την πλευρά του μέρους που επλήγη από αυτό. 2.
Σε περίπτωση ανωτέρας βίας, τα μέρη καταβάλλουν αμέσως κάθε δυνατή προσπάθεια για να συμφωνήσουν επί του πρακτέου σε σχέση με την κατάσταση που προέκυψε.
§ 13 Ο κάτοχος των δικαιωμάτων επικαρπίας εξορυκτικής εκμετάλλευσης δύναται να αιτηθεί την παράταση της σύμβασης εν όλω ή εν μέρει, εγγράφως, άλλως το αίτημα θα είναι άκυρο.
§ 14 Σε περίπτωση καταγγελίας της σύμβασης, ο κάτοχος των δικαιωμάτων επικαρπίας εξορυκτικής εκμετάλλευσης δεν δικαιούται να στραφεί κατά του Δημοσίου Ταμείου αιτούμενος αύξηση της αξίας του αντικειμένου των δικαιωμάτων επικαρπίας εξορυκτικής εκμετάλλευσης.
§ 15 Τυχόν διαφορές που προκύπτουν από τη σύμβαση επιλύονται από το αρμόδιο πολιτικό δικαστήριο του τόπου της έδρας του Δημόσιου Ταμείου.
§ 16 Η παρούσα σύμβαση διέπεται από το πολωνικό δίκαιο, ιδίως δε τις διατάξεις του Γεωλογικού και Μεταλλευτικού Νόμου και του Αστικού Κώδικα.